Bya PETER SSAAVA
LUTIKKO y'e Namirembe yawuumye ku Mmande ng’abakkiriza mu Katonda beetabye mu kusaba kwa Ssekukkulu okukuza amazaalibwa ga Yesu.
Omulabirizi w'e Namirembe Rt. Rev. Wilberforce Kityo Luwalira, eyakulembeddemu okusaba, yennyamidde olw’ababaka okuteeka amaanyi amangi ku kkomo ku myaka gya Pulezidenti okusinga ebizibu ebirala ebiruma abantu mu ggwanga.
Omulabirizi yategezezza nti eggwanga lirimu ekibba ttaka , ettemu eryali e Nansana n'e Ntebe, n’abeebijambiya abatema abantu nga bino byonna tebifiiriddwako ate nga bikosa Bannayuganda.
Ye akulira ekitongole ekibulira enjiri mu bulabirizi buno, Rev Samuel Muwonge yasabye abantu okujja mu bungi mu kusaba kw’okumalako omwaka okugenda okubeera mu bimuli by’obulabirizi nga December 31.
lug_Latn lug_Latn lug_Latn lug_Latn lug_Latn